Source: http://cunovo.profeee.sk/dane/
Timestamp: 2020-04-02 04:10:09+00:00

Document:
﻿﻿ Dane | Čunovo /* */
Všeobecne záväzné nariadenie č. 2/2014 zo dňa 29.10.2014 o miestnych daniach.
Miestne zastupiteľstvo mestskej časti Bratislava – Čunovo podľa § 6 ods. 1 zákona SNR č. 369/1990 Z.z. o obecnom zriadení v znení neskorších predpisov, podľa § 15 ods. 2 písm. a) zákona SNR č. 377/1990 Zb. o hlavnom meste Slovenskej republiky v znení neskorších predpisov a podľa § 29, § 36, § 51, § 59, § 103 zákona NR SR č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady, zákona SNR č. 563/2009 Z.z. o správe daní (daňový poriadok) a o zmene a doplnení niektorých zákonov a v súlade so Štatútom hlavného mesta SR Bratislavy sa uznieslo na tomto všeobecne záväznom nariadení:
Toto nariadenie upravuje povinnosti fyzických a právnických osôb pri vzniku a zániku daňovej povinnosti, druhy miestnych daní, ktoré mestská časť Bratislava – Čunovo (ďalej len „mestská časť“) bude vyberať, ich výšku, náležitosti a sankcie za porušenie tohto nariadenia.
Správu daní vykonáva miestny úrad mestskej časti Bratislava- Čunovo
Správca dane ukladá na území mestskej časti tieto miestne dane (ďalej len „daň”):
b) daň za užívanie verejného priestranstva, okrem miestnych komunikácií I. a II. triedy,
d) daň za nevýherné hracie prístroje.
Predmetom dane za psa je pes starší ako 6 mesiacov, chovaný fyzickou alebo právnickou osobou na území obce.
pes, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom
a) vlastníkom psa,
Základom dane je počet psov, tak ako to vyplýva z ustanovenia § 3 ods. 3 tohto nariadenia.
Sadzby dane za psa sú:
10,00 eur ročne za psa chovaného v rodinnom alebo bytovom dome a 10,00 eur za každého ďalšieho psa chovaného v rodinnom alebo bytovom dome
Ustanovenie písm. a) sa nevzťahuje na daňovníka – osamelého dôchodcu žijúceho osamotene v rodinnom dome alebo bytovom dome. Predmetná výnimka sa vzťahuje len na jedného psa a je uplatniteľná len na základe písomného čestného vyhlásenia daňovníka, doručenému Miestnemu úradu, vždy do konca mesiaca január bežného roka nasledujúceho po roku na ktorý sa daňová povinnosť viaže. Daňová povinnosť v uvedenom prípade je 5,- € ročne za psa.
Daň za psa neplatí držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom. Oslobodenie platí len pre jedného psa, ktorého vlastní alebo má v držbe osoba, ktorá je držiteľom preukazu ZŤP.
35,00 eur ročne, za každého psa, ktorý stráži objekt na podnikateľské účely
Daňová povinnosť vzniká prvým dňom kalendárneho mesiaca nasledujúceho po mesiaci,v ktorom sa pes stal predmetom dane podľa § 22 ods. 1 a zaniká posledným dňom mesiaca, v ktorom pes prestal byť predmetom dane.
Mestská časť môže podľa osobitného predpisu 1)
uložiť pokutu držiteľovi psa do 165,00 EUR, ak poruší oznamovaciu povinnosť uvedenú v § 3 ods. 4 osobitného predpisu
b) uložiť pokutu držiteľovi psa do 165,00 EUR, ak nezabráni voľnému pohybu psa okrem priestorov na to určených
c) uložiť pokutu tomu, kto vedie psa do 65,00 EUR, ak poruší povinnosť bezprostredne odstrániť výkaly psa uvedenú v § 6 ods. 1 osobitného predpisu.
Doklady potrebné pri prihlasovaní psa do evidencie sú: očkovací preukaz psa a občiansky preukaz držiteľa, čestné prehlásenie osamelého dôchodcu. Mestská časť vydá vlastníkovi alebo držiteľovi psa, zapísaného do evidencie evidenčnú známku. Pri strate, odcudzení alebo zničení bude vydaná druhá známka za úhradu 2,00 eurá
Doklady, preukazujúce nárok na zníženú sadzbu dane, prípadne jej oslobodenie, je vlastník, alebo držiteľ psa povinný predložiť správcovi dane spolu s oznámením vzniku daňovej povinnosti. Ak nárok na zníženú sadzbu, alebo oslobodenie vznikne v priebehu ďalšieho zdaňovacieho obdobia, výška dane sa upraví, prípadne sa uzná oslobodenie až od januára nasledujúceho zdaňovacieho obdobia. Doklady preukazujúce tento nárok je povinný daňovník predložiť správcovi dane do 31. januára príslušného zdaňovacieho obdobia.
Verejným priestranstvom na účely tohto zákona sú verejnosti prístupné pozemky vo vlastníctve hl. m. SR Bratislavy resp. v správe mestskej časti alebo vo vlastníctve mestskej časti resp. sú to najmä cesty, miestne komunikácie, námestia, chodníky, vyhradený priestor na stánkový predaj, parky a ostatné voľné plochy.
Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky a pod.
Daň sa platí za osobitné užívanie verejného priestranstva a to za:
rozkopanie miestnej komunikácie a zelene z dôvodu výstavby alebo rekonštrukcie inžinierskych sietí,
za umiestnenie skládky stavebného materiálu, kontajnera, zariadenia staveniska a pod.,
za umiestnenie jednotlivých prechodne pôsobiacich zariadení (kolotoče, hojdačky, strelnice a iné atrakcie),
za umiestnenie dočasných predajných zariadení (stánky) a zariadení pre potreby ambulantného predaja
za trvalé umiestnenie reklamných zariadení na verejnom priestranstve
Pri určení dane sa považuje časť kalendárneho dňa za celý deň a každý začatý m2 užívania verejného priestranstva za celý m2 .
Daňovník je povinný písomne oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti. Správca dane vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Správca dane môže určiť splátky dane a lehotu ich splatnosti v rozhodnutí. Daňovník môže vyrubenú daň, ktorá bola rozhodnutím obce určená v splátkach, zaplatiť aj naraz najneskôr v lehote splatnosti prvej splátky.
Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni,za ktoré bola daň zaplatená.
Správca dane písomne vyzve daňovníka, ktorý nesplní oznamovaciu povinnosť o vzniku daňovej povinnosti, na jej splnenie v primeranej lehote, ktorá nemôže byť kratšia ako osem dní.
Ak daňovník nesplní oznamovaciu povinnosť ani na základe výzvy podľa odseku 11), obec zistí základ dane a určí daň podľa pomôcok.
Sadzby dane za užívanie verejného priestranstva
a) rozkopanie miestnej komunikácie a zelene z dôvodu výstavby alebo rekonštrukcie inžinierskych sietí
FO – 0,40 eur za 1 m2 a deň
PO – 1,00 eur za 1 m2 a deň
b) za umiestnenie skládky stavebného materiálu, skládky tuhých palív na dobu do 5 kalendárnych dní bezplatne a ďalší aj načatý deň
c) za umiestnenie stavebného zariadenia na výstavbu, zariadenia staveniska, zabezpečovacie lešenárske zariadenia za každý aj začatý m2 a každý aj začatý deň
FO – 0,40 eur za 1 m2
PO – 1,00 eur za 1 m2
d) za umiestnenie kontajnera do 5 kalendárnych dní bezplatne po tomto termíne, za každý aj začatý deň
FO – 10,00 eur za jeden kontajner
PO – 15,00 eur za jeden kontajner
e) za prechodné umiestnenie lunaparku a iných atrakcií sa určuje za jedno zariadenie a za každý aj začatý deň
20,00 eur bez ohľadu na výmeru v m2 verejného priestranstva
f) za umiestnenie dočasných predajných zariadení (stánky) a zariadení pre potreby ambulantného predaja
5,00 eur za jeden deň
g) za trvalé umiestnenie reklamných zariadení na verejnom priestranstve
0,40 eur za 1 m2 a deň.
Od dane je oslobodený daňovník, ktorý verejné priestranstvo využíva na kultúrne alebo športové podujatie, usporiadané na verejnom priestranstve bez vstupného, alebo na podujatie, ktorého celý výťažok je určený na verejno-prospešné alebo charitatívne účely. V tomto prípade sa daň nevyrubí na základe predloženia dokladu o poukázaní celého výťažku na uvedené účely v lehote do 30dní od ukončenia podujatia.
V prípade, že sa podujatia uskutočnia bez povolenia správcu dane, základná sadzba bude zvýšená až o 100%.
Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené na území MČ v priestoroch prístupných verejnosti.
Daň sa neplatí za predajné automaty vydávajúce výlučne lístky hromadnej dopravy a ochranné prostriedky proti šíreniu nákazlivých pohlavných chorôb.
Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo je prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.
Sadzba dane je 100,00 eur ročne za predajný automat.
Daňovník je povinný označiť každý predajný automat štítkom s uvedením týchto údajov:
a) meno, priezvisko a trvalé bydlisko u fyzickej osoby,
b) meno a sídlo u právnickej osoby,
c) dátum umiestnenia a začatia prevádzkovania,
d) registračné číslo automatu.
Prevádzkovateľ je povinný viesť evidenciu o doplnení tovaru a to: množstva a druhu výrobkov – toto vo forme hlásenia odovzdať do 31. januára nasledujúceho roka.
Daňová povinnosť vzniká prvým dňom kalendárneho mesiaca, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.
Sadzba dane za jeden nevýherný hrací prístroj za kalendárny rok je 70,00 eur.
Daňovník je povinný viesť vlastnú evidenciu prevádzkovaných prístrojov na území mestskej časti Bratislava – Čunovo, v ktorej bude špecifikovať miesto umiestnenia nevýherných hracích prístrojov, dátum umiestnenia jednotlivých hracích prístrojov, začiatok prevádzkovania jednotlivých prístrojov, skutočnosť, akej sadzbe podliehajú podľa typu prístroja.
Daňovník je povinný nevýherný hrací prístroj označiť štítkom, na ktorom bude uvedené: prevádzkovateľ, adresa(resp. sídlo firmy), miesto umiestnenia prístroja, typ prístroja, kontaktná osoba, dátum začatia prevádzkovania prístroja.
Ak vznikne daňová povinnosť k dani za psa, k dani za predajné automaty a k dani za nevýherné hracie prístroje v priebehu zdaňovacieho obdobia, daňovník je povinný podať priznanie k tej dani ku ktorej vznikla daňová povinnosť, najneskôr do 30 dní odo dňa vzniku tejto daňovej povinnosti.
Ak daňovník podal priznanie k dani za psa, k dani za predajné automaty a k dani za nevýherné hracie prístroje a daňová povinnosť k týmto daniam alebo niektorej z nich mu vznikne alebo zanikne v priebehu zdaňovacieho obdobia, je povinný podať čiastkové priznanie správcovi dane najneskôr do 30 dní odo dňa vzniku alebo zániku daňovej povinnosti. Čiastkové priznanie je povinný podať do 30 dní aj daňovník, ktorý podal oznámenie vzniku daňovej povinnosti k dani za psa, k dani za predajné automaty a k dani za nevýherné hracie prístroje podľa predpisov účinných do 30. novembra 2012 a vznikne alebo zanikne im daňová povinnosť k týmto daniam alebo niektorej z nich od 1.12.2012.
Ak daňová povinnosť k dani za psa, k dani za predajné automaty a k dani za nevýherné hracie prístroje zanikne v priebehu zdaňovacieho obdobia, je daňovník povinný podať čiastkové daňové priznanie k tej dani ku ktorej zanikne daňová povinnosť správcovi dane najneskôr 30 dní od zániku daňovej povinnosti. Správca dane vráti pomernú časť dane za zostávajúce mesiace zdaňovacieho obdobia, za ktorú bola daň zaplatená. Nárok na vrátenie pomernej časti dane zaniká, ak daňovník nepodá čiastkové priznanie v uvedenej lehote.
Daň za psa, daň za predajné automaty a daň za nevýherné hracie prístroje vyrubuje správca dane rozhodnutím každoročne podľa stavu k 1. januáru príslušného zdaňovacieho obdobia na celé zdaňovacie obdobie. V prípade ak vznikla v priebehu zdaňovacieho obdobia daňová povinnosť k týmto daniam, správca dane vyrubí pomernú časť dane rozhodnutím, začínajúc mesiacom, v ktorom vznikla daňová povinnosť, až do konca príslušného zdaňovacieho obdobia.
Daňovník je povinný zaplatiť daň za zdaňovacie obdobie, alebo pomernú časť dane v hotovosti do pokladne správcu dane, bezhotovostným prevodom na účet správcu dane, elektronickou platbou, alebo poštovým peňažným poukazom. Pre správne smerovanie platby je daňovník povinný uviesť platobné náležitosti najmä variabilný symbol určený v rozhodnutí o vyrubení dane.
Pri výkone kontroly bude správca dane postupovať v súlade s príslušnými ustanoveniami zákona č. 563/2009 Z.z. o správe daní (daňový poriadok) a o zmene a doplnení niektorých zákonov.
Pri nesplnení daňových povinností správca dane bude postupovať a uloží sankcie podľa zákona č. 563/2009 o správe daní (daňový poriadok) a o zmene a doplnení niektorých zákonov v znení noviel.
Mestská časť si vyhradzuje právo kontroly správnosti údajov, ako aj vykonanie kontroly z vlastnej iniciatívy. Kontrolu dodržiavania tohto nariadenia vykonáva Mestská polícia hlavného mesta Slovenskej republiky Bratislavy a poverení zamestnanci mestskej časti..
Zmeny a doplnky tohto všeobecne záväzného nariadenia možno doplniť dodatkom k všeobecne záväznému nariadeniu, alebo novým všeobecne záväzným nariadením.
Dňom nadobudnutia účinnosti tohto všeobecne záväzného nariadenia sa zrušuje všeobecne záväzné nariadenia č. 3/2012 mestskej časti Bratislava – Čunovo zo dňa 17.12.2012 o miestnych daniach.
Toto všeobecne záväzné nariadenie bolo schválené uznesením č.342/2014 miestneho zastupiteľstva Bratislava – Čunovo zo dňa 29.10.2014 a nadobúda účinnosť pätnástym dňom vyvesenia.

References: § 6
 § 15
 § 29
 § 36
 § 51
 § 59
 § 103
 § 3
 § 22
 § 3
 § 6